Vindalsåsen

Vindalsåsen (også kalt «Vindalen») er en bydel i Skien Vestfold og Telemark, ca. 2,0 km sørvest for Skien sentrum. Vindalsåsen er delt opp i seks ulike deler:
Vindalsringen: 41–44 husstander
Vindalskroken: 18–20 husstander
Vindalslia: 16–19 husstander
Vindalsåsen: 18–19 husstander
Triangelen: 20–30 husstander
Myrveien: 18–20 husstander
Totalt: ca. 150 husstander

Vindalsåsen har en egen velforening, Vindalsåsen Velforening. Foreningen er medlem i NVF, men har ikke egen hjemmeside. Barn oppvokst i Vindalsåsen går på Moflata barneskole og Gimsøy ungdomsskole. Det finnes tre private barnehager nær Vindalsåsen: 
Bakkane barnehage (23 plasser)
Triangelen barnehage (26 plasser)
Trollmyra barnehage (66 plasser)

Herkules IF er nærmeste idrettsforening.

Innenfor en radius på 1–2 kilometer fra Vindalsåsen ligger Telemark Sentralsykehus, Geiteryggen flyplass (Skien lufthavn, Geiteryggen), Klosterskogen travpark og Skien Fritidspark.

Vindalsåsen er et svært familievennlig område. Det finnes lysløyper og godt tur-terreng. 

Hvitsteintjenn i Solum som tidligere har vært reserve drikkevannskilde for innbyggerne i deler av Skien kommune, ligger ca. 20 minutters gange fra Vindalsåsen.

Riksvei 36 går forbi Vindalsåsen. Veistrekningen av riksveien som går forbi Vindalsåsen kalles Voldsvegen. Kommunale vann- og avløpsledninger for Vindalsåsen ligger i Voldsvegen.

Nærmeste butikk er Rema 1000 på Moflata. Avstanden er kort til Skien sentrum og Handelsbyen Herkules. 

Telemarks største – og flotteste rododendroner
står i en hage i Vindalsåsen. Hver av de to plantene i hagen har over 2 000 blomster.

Historie 
Historien til Vindalsåsen er mangelfull. Dagens Vindalsåsen hadde tilknytning til Gjemsø kloster og klosterets vintrær lå sannsynligvis nettopp i Vindalsåsen, eller "Vindalen" som den den dengang ble omtalt som. Gjemsø kloster eide "Vindalen" og slik sett strekker historien til Vindalsåsen seg helt tilbake til 1600-tallet.

En historisk vei/sti går på baksiden av Vindalsåsen fra Voldsveien og ned til Vindalskroken. Denne var trolig en viktig vei fra Skien til resten av Telemark. Den ble sannsynligvis brukt av klosteret for å komme til deres eiendommer i Solum.

Dagens bebyggelse består stort sett av villaer fra 70-tallet. På enkelte tomter er nye villaer oppført som på toppen av Vindalsåsen, nedenfor lekeplassen i Vindalsringen og i Vindalskroken.

Skien kommune har en reguleringsplan for Vindalsåsen der det åpnes for ny bebyggelse mellom Vindalsåsen og Vindalskroken. Telemark fylkeskommune la ut 17 boligtomter over 29 mål i Vindalsåsen for salg i 2006. Tomtene ble solgt under ett til en entreprenør. Byggestart er uklart. Området er i dag skogbevokst, men det er ferdig regulert til boligområde. Utbyggeren/entreprenør må ta hele jobben med å anlegge veier og føre fram annen infrastruktur.

Tidligere eide fylkeskommunen store eiendommer. De ble blant annet brukt som et lokkemiddel innen rekruttering av personell. Men med nedbygging av fylkeskommunen, først gjennom sykehusreformen og så gjennom omleggingen av barnevernet, er fylkeskommunens stab blitt redusert. Nå er det å kunne tilby boligtomter ikke lenger en del av fylkeskommunens personalpolitikk. Flere områder som er blitt til boligeiendommer er solgt ut. Det gjelder blant annet Bakkane gård. Området i Vindalsåsen er det siste som fylkeskommunen eide.

I august 2007 ble byggeplanen lagt ut for offentlig ettersyn. Hensikten med planforslaget er å legge til rette for boligbygging med noe høyere utnytting enn det gjeldende reguleringsplan fra 30 år tilbake. 

Det opprinnelige feltet er regulert til bolig- og friareal i reguleringsplan for Vindalsåsen Øst, godkjent 1965. Feltet er på ca. 29 daa. og består av 17 boligtomter, areal for veger, gangstier, naturlekeplass. Feltet er relativt flatt, beliggende mellom skog og eksisterende boligfelt og med gode solforhold.

Bosetninger i Skien